Lolland-Falsters Stifts-Tidende, 1847-04-28
Udenlandske Efterretninger. Brødnøds-Urolighederne i Berlin have, som man erfarer af Beretninger derfra af 23de de, indskrænket sig til de to Dage, den 21de og 22de, men have været af en meget alvorlig Natur. Den nærmeste Grund eller rettere Anledning til den var her, ligesom for kort Tid siden i Potsdam, bleven fremkaldt ved Bøndernes uforskammede Nærighed paa Torvet. Derfor ødelagde man først paa Gendarmetorvet, senere ogsaa andre Qvarterer af Byen, de til Salg udstillede Levnetsmidler, og mishandlede frygteligt de Sælgere, som Rygtet betegnede som Pugere. En Bondekone maatte allerede om Formiddagen den 21de, efterat alle hendes Forraad vare ødelagte, flygte ind i et Huus i Charlottenstrasse i Nærheden af "Mohrenstrasse-Ecke, hvor den rasende Pøbel beleirede hende om Eftermiddagen og ved de udøvede Uordener bestandig trak nye Menneskemasser hen. Henimod Aften steeg Tumulten og truede med at blive farligere, da den ophidsede og oprørte Mængde greb til Steen som den netop fandt paa flere Steder, der just bleve brolagte, og kastede dem deels mod Bager boutikerne, deels mod de opstillede Gendarmer. Da der ogsaa indløb foruroligende Rygter fra forskjellige andre Qvarterer af Byen, saa blev den bevæbnede Magt opbudt Kl. 9 om Aftenen. Dragoner og Jnfanteri besatte Jndgangene til Gendarmetorvet. Man kan ikke nok rose Troppernes Maadehold og Besindighed, samt de Commanderendes Mildhed og dog Fasthed, hvilket aabenbart har forhindret megen Ulykke. Hovedstedet for Bevægelsen og Eftermiddagen og Aftenen var den sydvestlige Deel af Gendarmetorvet, i hvis Nærhed en Bager boer, der havde taget en af Pøbelen forfulgt Sælgekone ind til sig og beskyttet hende. Man gik især løs paa ham og hans Boutik, der laae næsten tæt ved Hotel de Brandebourg. Paa alle Torvene have lignende Uroligheder fundet Sted. Mellem Kl. 9 og 10 om Aftenen udbredte Larmen sig til de nærmest tilstødende Gader; alle Detaillister, Bagere, Høkere og desl. lukkede pludselig efter Politiets Raad deres hidtil aabnede Boutiker. Syngende, hujende, pibende droge de vilde Hobe afsted, medens en stor Deel Vinduer i Stueetagerne, Boutikerne, Gaslygterne bleve knuste af Steenkast. Paa samme Tid skeete der flere Jndbrud i Boutiker unter den Linden, og deres Jndhold blev deels staalet, deels ødelagt. Saaledes fortsattes til langt ud paa Natten. - Om Morgenen den 22de begyndte Tumulten paany paa Alexandertorvet, hvor der just var Marked, Pøbelen insulterede først paa Torvet dem, der solgte Levnetsmidler, og kronede derpaa Værket ved at ødelægge og plyndre Bagerboutikerne i Königsstrasse og Nabogaderne. Det skal have været et frygteligt Syn, at see flere at Sælgerne, aldeles forslaaede og udmattede, bede om Naade, og erklære, at de ikke havde mere Brod. "Det seer ud som i en beleiret, af Fjenden bestormet By, hvor man hver Time venter det Værste, hedder det i en Skrivelse fra Berlin af 22de om Eftermiddagen; af Gendarmer og Politiet seer man ikke meget, men desto flere imponerende Cavalleritropper, der drage gjennem de hjemsøgte eller truede Egne. Menneskemassen, der igaar skal have drevet om paa Gendarmetorvet i Eftermiddags- og Aftentimerne, anslaaes til 6-7000 Personer i det Mindste. Slottet har bestandig ligefra Urolighedernes Begyndelse til Morgenen været omgivet af tilstrækkelige Troppemasser." - Politipræsidenten bekjendtgjør under 23de, at ikke alen Hovedmændene for Urolighederne ere grebne og overleverede Retten til Afstraffelse, men at der ogsaa ved at give Opsigtsbetjentene paa Torvene en passende Forstærkning er sørget for, at lignende Optrin ikke meere ere at befrygte, og at de i alt Fald strax og med alt tænkeligt Eftertryk ville blive dæmpede. Jmidlertid blive tillige ogsaa Sælgerne af Levnetsmidler, især af Kartofler, opfordrede til, hjemme at beregne deres Priser saaledes, at de ikke behøve at forhøie dem under Salget paa Torvet, hvilket maa gjøre et daarligt Jndtryk paa det kjøbende Publicum, Man vil vide, at Stadens Autoriteter have ladet de plyndrede Bagere melde, at de ville erholde Erstatning for deres Tab igjennem Kæmnerkassen. Landdagens Mænd synes at være komne sammen i rette Tid, for at see Nøden og dens Følger for Øie og heri at finde Opfordring, til at opbyde Alt for at raade Bod paa den. – Regjeringen har ladet opkjøbe Rug for 1 Million Thaler i Polen, som nu i store Transporter bringes til Berlin og andre Steder. Man haaber, at dette ville have en gavnlig Virkning paa de tildeels ved Pugeri i Veiret, bragte Kornpriser. Den første Transport er den 22de ankommen paa Jernbanen til Berlin. – Brødnøds-Uroligheder have fundet Sted ogsaa i andre tydske Stæder.